Aapuwiye Yaahaya aari woosaaye n'yaara,
khusala atafusiri monkoni wa woosa wa othupwiya khwa nswammaha wa twampi.
Atthu ooshi a nti wa Yudeya na apale a Yeruzaleemu aari ovira ataaka na otukhuru twampi zaya na yo aari wiiya a woosiwa khwa ye mmuttho Yorotaani.
Kuwo aari owalaazo Yaahaya zaari za ovuzi wa enkamiiya.
Ye aarina nzako awe wa shapala na aari ojaka mapalaka na asali ya ntthuttu.
Yaahaya onlawela oshaahiti wa Yinsa
Atafusiraka aari ori:
“Paata ya miiyo onta otule ariina oowahi zayita miiyo,
oto akinsuhi ofukula mikhoyi za jampali zawe.
Miiyo kiniwoosani na maati,
ila ye onttela owoosani na Rooho Ttakatthiifu.”
Woosiwa na ozayiniwa wa Yinsa
Wakathi otthuupule,
khuta Yinsa wa Nazareeti ya Kalileya khoosiwa ti Yaahaya mmuttho Yorotaani.
Nasaapiru,
eettaka ovuuwa mmaati,
khoona pinku efukuwiye na Rooho Ttakatthiifu yeettaka omwiishukhela nkhama jiwa.
Aphano khuta huula pinkuuni elupaka yoori:
“Weeyo o Mwanaka wa wuupheta,
na wookituvela channu.”